CELEX: 62017TA0031
Language: sk
Date: 2018-11-22 00:00:00
Title: Vec T-31/17: Rozsudok Všeobecného súdu z 22. novembra 2018 – Portugalsko/Komisia („EPZF — Výdavky vylúčené z financovania — Osobitné opatrenia v prospech najvzdialenejších regiónov — Článok 12 písm. c) nariadenia (ES) č. 247/2006 — Technická pomoc — Kontrolné činnosti — Procesné záruky — Legitímna dôvera“)

4.2.2019   
            
            
               SK
            
            
               Úradný vestník Európskej únie
            
            
               C 44/28
            
         
      Rozsudok Všeobecného súdu z 22. novembra 2018 – Portugalsko/Komisia
      (Vec T-31/17) (1)
      
      ((„EPZF - Výdavky vylúčené z financovania - Osobitné opatrenia v prospech najvzdialenejších regiónov - Článok 12 písm. c) nariadenia (ES) č. 247/2006 - Technická pomoc - Kontrolné činnosti - Procesné záruky - Legitímna dôvera“))
      (2019/C 44/35)
      Jazyk konania: portugalčina
      
         Účastníci konania
      
      
         Žalobkyňa: Portugalská republika (v zastúpení: L. Inez Fernandes, M. Figueiredo, J. Saraiva de Almeida a A. Tavares de Almeida, splnomocnení zástupcovia)
      
         Žalovaná: Európska komisia (v zastúpení: B. Rechena a A. Sauka, splnomocnení zástupcovia)
      
         Predmet veci
      
      Návrh podaný na základe článku 263 ZFEÚ a smerujúci k zrušeniu vykonávacieho rozhodnutia Komisie (EÚ) 2016/2018 z 15. novembra 2016, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 312, 2016, s. 26), v rozsahu, v akom v prípade Portugalskej republiky vylučuje z uvedeného financovania sumy vo výške 460 202,73 eura a vo výške 200 000 eur (rozpočtová položka 6701)
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Portugalská republika je povinná nahradiť trovy konania.
               
            
         (1)  Ú. v. EÚ C 104, 3.4.2017.